iaa C PLINII HIST. NAT. LIB. XVI. 



mendatioribus : quamquam praeferantur Indi , quorum 

 alia quibusdam videtur natura, quando et hastarum vi- 

 cem praebent additis cuspidibus. Arundini quidem Indicae 

 arborea amplitudo : quales vulgo in templis videmus. 

 Differre mares ac feminas in his quoque Indi tradunt. 

 Spissius mari corpus , feminae capacius. Navigiorumque 

 etiam vicem prstant (si credimus) singula internodia. 

 Circa Acesinem amnem maxime nascuntur. 



Arundo omnis ex una stirpe numerosa , atque etiam 

 recisa fecundius resurgit. Radix natura vivax, genicu- 

 lata et ipsa. Folia Indicis tantum brevia. Omnibus vero 

 a nodo orsa complexu tenues per ambitum inducunt tu- 

 nicas : atque a medio internodio quum plurimum desi- 

 nunt vestire , procumbuntque. Latera arundini calamo- 

 que in rotunditate bina , super nodos alterno semper 

 inguine, ut alterum ad dextra fit, alterum superiore ge- 

 niculo ad laeva per vices. Inde exeunt aliquando rami , 

 qui sunt calami tenues. 



